Þó maður grínist með að hér sé ekki þverfótað fyrir ferðamönnum líkt og það sé einhver kvöð finnst mér þetta frábært . Gjaldeyrir hefur streymt til landsins og er ferðamannaiðnaðurinn í dag stærsta útflutningsgreinin okkar ( 31% af heildarútflutningi árið 2015 ) . Svo eru bændabýli líka falleg ( þó ég haldi reyndar að ferðamenn komi hingað frekar út af auðninni ) . Því minna sem við fjárfestum í innviðum og uppbyggingu ferðamannastaða , því fyrr verða ferðamennirnir orðnir of margir fyrir landið . Þannig við þurfum að gera eitthvað í þessu og þetta vandamál er þess eðlis að við þurfum að setja meiri pening í þetta . Aukning ? Nei . Ef við gerum ráð fyrir að 2015 hafi þau verið jafnmörg og árið 2014 ( vantar nákvæm gögn ) þá kemur frekar bitur veruleiki í ljós . Útgjöld ferðamanna á hvern starfsmann í ferðaþjónustunni minnkaði um 25% , úr 10 krónum per starfsmann í 7,5 krónur . Á þremur árum . Mér er sama þó ferðamönnum fjölgar ekki , ég vil að við fáum meiri tekjur af þeim og ég vil halda landinu fallegu . Góðgerðarlandið Í grunninn eru tvær leiðir í boði til þess að búa um innviðina og náttúruperlurnar ( sem er það sama ) : Pælum fyrst í óbreyttu ástandi . Hundrað krónur ! Sumir hafa rökstutt óbreytt ástand með því að segja að hér séu útlendingarnir gestir í okkar landi og við séum gestgjafar . Gallinn er hins vegar sá að skatturinn leggst á marga sem koma ekki til að skoða náttúruperlur landsins og margir sem gera það komast undan skattinum . ( og græðum svo landið ) Þá er það hitt , að beita einhvers konar gjaldtöku ( sem gistináttaskatturinn fellur tæknilega séð undir en ég ákvað að skipta þessu öðruvísi upp ) . Náttúrupassinn er mjög sniðugur en hann er því miður dauður . Erfitt væri að fylgjast með bílastæðagjaldi þar sem allir , Íslendingar jafnt sem ferðamenn , leggja út um allar trissur hvort eð er . Íslendingar hata þá hugmynd . Allir urðu brjálaðir þegar það komst í fréttirnar að hellaskoðun í Borgarfirði kostaði 6500 krónur , og við skulum ekki einu sinni byrja að tala um Bláa lónið . Ég er ekki að tala um að einkavæða þetta allt saman þó mér finnist það í nánast öllum tilfellum vera betri kostur – ef það er hægt – en það er annar pistill . Ég er bara að tala um að hafa tekjurnar nær svæðunum sem virkilega þurfa á þeim að halda . Þannig er aðgengi takmarkað að einhverju leyti og meira fjármagn berst til staðanna sem þurfa mest á því að halda . Fyrir ykkur sem nenntuð ekki að lesa þá er þetta í raun bara þannig að til að vernda náttúruna og skapa verðmæti er hagkvæmast að beita gjaldtöku á ferðamannastöðum , og af hverju í fjandanum ættum við viljandi að gera eitthvað óhagkvæmt ?